Viestintä maaveroprojektista

MaaVero-hankkeen tavoitteena on luoda selkeä, ymmärrettävä, ajantasainen kiinteistöjen arvostamisjärjestelmä, joka soveltuu käytännön verotukseen. Samalla luodaan järjestelmään liittyvät palvelut, kuten hinta-aluekartta.

Uusi hinta-aluekartta määrittää maapohjien verotusarvot koko maan alueelle.

Projektissa tuotetaan myös palvelu, jossa kansalaiset voivat tarkastella hinta-alueita.

Tähän projektiin liittyy rakennusten arvostamishanke, joka käynnistyy myöhemmin keväällä 2017. Sen viestintä kytketään tähän myöhemmin.

Tavoitteet

Viestinnän tavoitteena on informoida kansalaisia, mediaa ja sidosryhmiä hankkeesta. Viestinnässä noudatetaan valtionhallinnon viestintäsuosituksen periaatteita, joita ovat avoimuus, luotettavuus, tasapuolisuus, ymmärrettävyys, vuorovaikutteisuus ja palveluhenkisyys.

Sisäisessä viestinnässä tavoitteena on kertoa henkilöstölle tärkeimmistä asioista etukäteen tai viimeistään samaan aikaan kuin ulkoisessa viestinnässä.

Pääviestit

Pääviestejä ovat:

* Projektin päämääränä ei ole korottaa tai keventää verotusta, mutta verotusarvot voivat nousta joillain alueilla ja laskea joillain alueilla.
* Järjestelmä on uudistettava, koska verotusarvot ovat yleisesti jääneet jälkeen kustannus- ja hintakehityksestä. Tämä aiheuttaa epätasapuolista kohtelua verovelvollisten välille.
* Uudistukset lisäävät kiinteistöverotuksen läpinäkyvyyttä, ajantasaisuutta, ymmärrettävyyttä ja oikeudenmukaisuutta.
* Tavoitteena on, että uusi arvostamisjärjestelmä on käytössä vuoden 2020 kiinteistöverotuksessa.

Kohderyhmät

Tärkeimmät sisäiset kohderyhmät:

* Maanmittauslaitoksen henkilöstö
* Verohallinnon henkilöstö
* valtiovarainministeriön henkilöstö
* maa- ja metsätalousministeriön henkilöstö
* Kuntaliiton henkilöstö
* Tilastokeskuksen henkilöstö

Tärkeimmät ulkoiset kohderyhmät

* media
* kansalaiset
* kiinteistönomistajat
* kunnat ja maakunnat
* valtionhallinto
* edunvalvojat: Veronmaksajien keskusliitto, Omakotiliitto ja Kiinteistöliitto.

Viestinnän työnjako

Projektin kokonaisviestinnästä vastaa VM. Elina Pylkkänen on ensisijainen kommenttien antaja median suuntaan. Muut toimijat vastaavat kyselyihin omalta vastuualueeltaan.

VM, Maanmittauslaitos ja Verohallinto valmistelevat valtakunnallisen ulkoisen viestinnän materiaalit, ja ne hyväksytään näiden toimijoiden kesken.

Ulkoisille kohderyhmille tarkoitetut viestintämateriaalit julkaistaan samanaikaisesti VM:n, Maanmittauslaitoksen ja Verohallinnon viestintäkanavissa. Sähköpostijakelu lähtee vain VM:n sivuilta.

Kukin organisaatio vastaa viestinnästä omalle henkilöstölleen ja muille sidosryhmilleen. Sisäistä viestintää koordinoidaan toimijoiden kesken ja samaa materiaalia hyödynnetään mahdollisuuksien mukaan.

Viestinnän vastuuhenkilöt

Maanmittauslaitos: Pia-Maria Pekkinen

Verohallinto: Tiina Karbin

VM: Tommi Tolkki ja Sanni Hasu

Viestintäkanavat

Viestinnässä käytetään organisaatioiden olemassa olevia kanavia. Lisäksi ulkoisille sidosryhmille järjestetään kahdesti vuodessa hankkeen etenemistä esittelevä seminaari (kesäkuu ja joulukuu).

VM:

* vm.fi
* Sentti (intranet)
* sosiaalinen media: Twitter, YouTube
* Kuntauutiskirje
* Maakuntauudistuksen Facebook
* alueuudistus.fi

Maanmittauslaitos:

* Maanmittauslaitos.fi-sivusto (blogit, uutiset, muu sisältö)
* Tietoa Maasta -asiakaslehti
* Maanmittauslaitoksen sähköinen uutiskirje
* sosiaalinen media (Facebook, Twitter)
* intranet (tiedotteet ja blogit)
* Viisari (henkilöstölehti)

Verohallinto

* vero.fi
* intranet
* sosiaalinen media: Twiter, Faceboo, YouTube
* blogi

Liitteet

Kiinteistöverouudistuksen viestintätoimet 2017–2020